กฎกระทรวง ฉบับที่ 4 (พ.ศ. 2492) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับจ่ายและโอนเงิน
วันที่ประกาศ: 1949-08-09

content: กฎกระทรวง ฉบับที่ ๔ (พ.ศ. ๒๔๙๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับจ่ายและโอนเงิน
content: อาศัยอำนาจตามความในมาตรา ๖ แห่งพระราชบัญญัติธนาคารออมสิน พ.ศ. ๒๔๘๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionName: บทวิเคราะห์ศัพท์
content: บทวิเคราะห์ศัพท์
sectionNo: 1
content: ข้อ ๑ ในกฎกระทรวงนี้ “ผู้อำนวยการ” หมายความว่า ผู้อำนวยการธนาคารออมสิน “บัญชี” หมายความว่า เอกสารการบัญชีเกี่ยวกับการรับจ่ายและโอนเงิน “บัญชีร่วม” หมายความว่า บัญชีที่มีผู้ฝากร่วมกันแต่ ๒ คนขึ้นไป “ผู้ฝาก” หมายความว่า บุคคลที่ฝากเงินประเภทรับจ่ายและโอนเงิน “ผู้มีสิทธิ” หมายความว่า
sectionNo: 1
content: บุคคลที่มีสิทธิในการรับจ่ายและโอนเงิน “สำนักงานถือบัญชี” หมายความว่า สำนักงานแห่งใหญ่ สาขาหรือตัวแทนที่รับเปิดบัญชีไว้ให้แก่ผู้ฝาก “สำนักงานรับและจ่าย” หมายความว่า สำนักงานแห่งใหญ่ สาขา หรือตัวแทนที่รับหรือจ่ายเงินตามคำสั่งของสำนักงานถือบัญชี “ส่วนลด” หมายความว่า
sectionNo: 1
content: จำนวนเงินที่หักไว้เป็นค่าน้ำเงินของการรับจ่ายและโอนเงิน “เงินคงเหลือ” หมายความว่า จำนวนเงินที่ปรากฏคงเหลือของบัญชี
sectionName: การวางระเบียบปฏิบัติ
content: การวางระเบียบปฏิบัติ
sectionNo: 2
content: ข้อ ๒ ให้ผู้อำนวยการมีอำนาจประกาศวางระเบียบปฏิบัติเพื่อให้เป็นไปตามที่กำหนดไว้ในกฎกระทรวงนี้
sectionName: สถานที่รับจ่ายและโอนเงิน
content: สถานที่รับจ่ายและโอนเงิน
sectionNo: 3
content: ข้อ ๓ การรับจ่ายและโอนเงินในฐานะสำนักงานถือบัญชี หรือสำนักงานรับและจ่าย ณ สำนักงานแห่งใหญ่ สาขา หรือตัวแทนจะประกอบ หรือเลิก ณ แห่งใด เมื่อใด ให้ผู้อำนวยการประกาศให้ทราบทุกครั้งไป
sectionName: การเปิดบัญชีรับและจ่ายเงิน
content: การเปิดบัญชีรับและจ่ายเงิน
sectionNo: 4
content: ข้อ ๔ การเปิดบัญชีกระทำได้ทั่วไป ณ สำนักงานถือบัญชี โดยไม่จำกัดจำนวนบัญชี หรือจำกัดว่าได้เคยฝากเงินประเภทอื่น ๆ ของธนาคารออมสินมาแล้ว
sectionName: ผู้มีสิทธิ
content: ผู้มีสิทธิ
sectionNo: 5
content: ข้อ ๕ ในกรณีที่ผู้ฝากได้ระบุชื่อ และให้ตัวอย่างลายมือชื่อผู้มีสิทธิไว้ตามเงื่อนไขที่กำหนดไว้ในระเบียบปฏิบัติของผู้อำนวยการ ผู้มีสิทธิดังกล่าวย่อมมีสิทธิในการจ่ายและโอนเงินได้เช่นเดียวกับผู้ฝาก เว้นสิทธิในการขอเลิกบัญชี แต่สิทธิในการจ่ายและโอนเงินเช่นว่านี้ ผู้ฝากอาจเพิกถอนเสียเมื่อใดก็ได้
sectionNo: 5
content: การเพิกถอนสิทธิตามความในวรรคก่อน จะมีผลต่อเมื่อสำนักงานถือบัญชีทราบการเพิกถอนเป็นลายลักษณ์อักษรนั้นแล้ว
sectionName: เงินประกัน
content: เงินประกัน
sectionNo: 6
content: ข้อ ๖ เงินประกันตามระเบียบปฏิบัติของผู้อำนวยการนั้น ให้เริ่มแต่เมื่อเปิดบัญชีและคงอยู่ตลอดไปในยอดเงินคงเหลือ เงื่อนไขเกี่ยวกับเงินประกันนั้น ให้ตราไว้ในระเบียบปฏิบัติของผู้อำนวยการ
sectionName: การรับเงิน
content: การรับเงิน
sectionNo: 7
content: ข้อ ๗ การรับเงินกระทำได้ตามวิธีดังต่อไปนี้ (๑) รับ ณ สำนักงานแห่งใหญ่ สาขาหรือตัวแทนเพื่อเข้าบัญชีอีกแห่งหนึ่ง (๒) รับเข้าบัญชีของสำนักงานถือบัญชีนั้นเอง
sectionName: การจ่ายเงิน
content: การจ่ายเงิน
sectionNo: 8
content: ข้อ ๘ การจ่ายเงินกระทำได้ตามวิธีดังต่อไปนี้ (๑) จ่ายเงิน ณ สำนักงานแห่งใหญ่ สาขาหรือตัวแทน (๒) จ่ายเงิน ณ สำนักงานถือบัญชีนั้นเอง
sectionName: การโอนเงิน
content: การโอนเงิน
sectionNo: 9
content: ข้อ ๙ การโอนเงินให้กระทำได้ในกรณีดังต่อไปนี้ (๑) โอนเงินระหว่างบัญชีของสำนักงานถือบัญชีด้วยกัน (๒) โอนเงินระหว่างบัญชีภายในสำนักงานถือบัญชีเดียวกัน (๓) โอนเงินเข้าบัญชีของธนาคารออมสิน (๔) โอนเงินเข้าบัญชีเงินฝากเผื่อเรียก บัญชีเงินฝากประจำ หรือบัญชีกระแสรายวันที่เปิดไว้กับธนาคารออมสิน
sectionNo: 9
content: การโอนเงินตามวรรคหนึ่งให้กระทำได้โดยวิธีโอนทางไปรษณีย์ โทรศัพท์ วิทยุ โทรศัพท์ โทรเลข หรือวิธีอื่นที่คณะกรรมการกำหนด ทั้งนี้ ตามระเบียบปฏิบัติของผู้อำนวยการ
sectionName: ส่วนลด
content: ส่วนลด
sectionNo: 10
content: ข้อ ๑๐ ระเบียบปฏิบัติของผู้อำนวยการเพื่อใช้แก่ความในข้อ ๗ ข้อ ๘ และข้อ ๙ นั้น ให้มีการคิดค่าส่วนลดตามอัตราที่ผู้อำนวยการจะได้กำหนด และถ้ามีการเปลี่ยนแปลงประการใด ต้องแจ้งให้ผู้ฝากทราบล่วงหน้าอย่างน้อยเก้าสิบวัน
sectionName: การแจ้งฐานะของบัญชี
content: การแจ้งฐานะของบัญชี
sectionNo: 11
content: ข้อ ๑๑ ถ้าเงินคงเหลือมีการเปลี่ยนแปลงเมื่อใด ให้แจ้งฐานะของบัญชีให้ผู้ฝากทราบ และขอให้ผู้ฝาก หรือผู้มีสิทธิแจ้งการคัดค้าน (ถ้ามี) ภายในระยะเวลาสิบห้าวัน
sectionName: บัญชีร่วม
content: บัญชีร่วม
sectionNo: 12
content: ข้อ ๑๒ บัญชีร่วมมีผู้ฝากได้อย่างมากสามคนและห้ามมิให้ตั้งผู้มีสิทธิ อนึ่ง ถ้าผู้ฝากบัญชีร่วมคนหนึ่งหรือหลายคนตายลงก็ดี หรือขอเลิกบัญชีก็ดี ให้เลิกบัญชีและจัดการแก่เงินคงเหลือนั้นตามควรแก่กรณี
sectionName: การเลิกบัญชี
content: การเลิกบัญชี
sectionNo: 13
content: ข้อ ๑๓ การเลิกบัญชี ให้กระทำได้ตามความจำนงของผู้ฝาก ประกอบด้วยเงื่อนไขในระเบียบปฏิบัติของผู้อำนวยการ
sectionNo: 14
content: ข้อ ๑๔ นอกจากที่กล่าวไว้ในข้อ ๑๓ ให้ผู้อำนวยการมีอำนาจสั่งเลิกบัญชีในกรณีที่ผู้ฝากฝ่าฝืนต่อระเบียบปฏิบัติของผู้อำนวยการ หรือก่อความยุ่งยากให้แก่ธนาคารออมสิน การสั่งเลิกบัญชีตามความในวรรคก่อน หากมีการยื่นแสดงความจำนงขอเปิดบัญชีใหม่ โดยมีเหตุผลอันควรแก่กรณี ผู้อำนวยการอาจสั่งการให้เป็นไปตามนั้นได้
sectionNo: 14
content: แต่ต้องภายหลังจากวันที่สั่งเลิกบัญชีไปแล้วเก้าสิบวัน
sectionName: การส่งเงินและการจ่ายเงินของบุคคลที่ไม่ได้เปิดบัญชี
content: การส่งเงินและการจ่ายเงินของบุคคลที่ไม่ได้เปิดบัญชี
sectionNo: 14 ทวิ
content: ข้อ ๑๔ ทวิ บุคคลที่ไม่ได้เปิดบัญชีอาจส่งเงินผ่านสำนักงานแห่งใหญ่ สาขา หรือตัวแทน เพื่อเข้าบัญชี บัญชีเงินฝากเผื่อเรียก บัญชีเงินฝากประจำ หรือบัญชีกระแสรายวันที่เปิดไว้กับธนาคารออมสิน หรือจ่ายเงินให้บุคคลอื่นตามคำสั่งได้เช่นเดียวกับผู้ฝากโดยเสียค่าธรรมเนียมตามอัตราที่ผู้อำนวยการกำหนด ให้นำข้อ ๗ ข้อ
sectionNo: 14 ทวิ
content: ๘ และข้อ ๙ มาใช้บังคับแก่การส่งเงินและการจ่ายเงินตามวรรคหนึ่งโดยอนุโลม
sectionName: อนุโลมใช้กฎกระทรวง (พ.ศ. 2491) ออกตามความในพระราชบัญญัติธนาคารออมสิน พ.ศ. 2489 ว่าด้วยการรับฝากเงินออมสิน
content: อนุโลมใช้กฎกระทรวง (พ.ศ. ๒๔๙๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสิน
sectionNo: 15
content: ข้อ ๑๕ นอกจากที่ระบุไว้แล้วให้นำกฎกระทรวง (พ.ศ. ๒๔๙๑) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับฝากเงินออมสินมาใช้บังคับโดยอนุโลม
content: ให้ไว้ ณ วันที่ ๒๗ กรกฎาคม พ.ศ. ๒๔๙๒ วิวัฒนไชย ไชยันต์ รัฐมนตรีว่าการกระทรวงการคลัง
sectionName: กฎกระทรวง ฉบับที่ 39 (พ.ศ. 2528)
content: กฎกระทรวง ฉบับที่ ๓๙ (พ.ศ. ๒๕๒๘) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับจ่ายและโอนเงิน
sectionNo: 3
content: ข้อ ๓ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๒๘ เป็นต้นไป
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๔ (พ.ศ. ๒๔๙๒) ออกตามความในพระราชบัญญัติธนาคารออมสิน พ.ศ. ๒๔๘๙ ว่าด้วยการรับจ่ายและโอนเงิน ไม่ได้กำหนดให้บุคคลที่ฝากเงินประเภทรับจ่ายและโอนเงิน สามารถโอนเงินจากบัญชีรับจ่ายและโอนเงินของตนเข้าบัญชีเงินฝากเผื่อเรียก
content: บัญชีเงินฝากประจำ หรือบัญชีกระแสรายวันของตนที่เปิดไว้กับธนาคารออมสินได้ และไม่ได้กำหนดให้บุคคลที่ไม่ได้เปิดบัญชีรับจ่ายและโอนเงินไว้กับธนาคารออมสินสามารถใช้บริการการรับจ่ายและโอนเงินของธนาคารออมสินได้ สมควรแก้ไขเพิ่มเติมกฎกระทรวงดังกล่าวเพื่อให้กระทำเช่นนั้นได้ ทั้งนี้
content: เพื่ออำนวยความสะดวกแก่ผู้ฝากและบุคคลทั่วไปและเพื่อขยายกิจการการรับจ่ายและโอนเงินของธนาคารออมสิน จึงจำเป็นต้องออกกฎกระทรวงนี้